આવા યુનિક સર્ચ એન્જિનને બનાવવાનું પરાક્રમ કોણે કર્યું છે એ જાણશો તો અચંબામાં પડી શકો છો…એ બાળકનું નામ છે અભિક સાહા…હા, તે છે 15 વર્ષીય ટીનેજર અભિક સાહા. કોલકાતાનો વતની એ આ કિશોર આજકાલ ચર્ચામાં છે.દુનિયામાં જ્યારે આ સર્ચ એન્જિનની જાણ થઇ ત્યારે વધુ આશ્ચર્યની અવધિ આવી કે જ્યારે જાણવામાં આવ્યું કે આવું ઘનિષ્ઠ શોધ કરી આપતુ સર્ચ એન્જિન અને વેબસાઇટ એ વ્યક્તિ દ્વારા બનાવવામાં આવ્યું છે જેણે હજુ દસમું ધોરણ પાસ કર્યું છે! પશ્ચિમ બંગાળના ચાલસા ટાઉનમાં રહેનારા અભિક સાહા માટે કોમ્પ્યૂટર અને પ્રોગ્રામિંગ ડાબા હાથનો ખેલ છે. તેના નામે પહેલેથી 8 મોબાઇલ એપ્લિકેશન પણ બોલે છે. અભિક વેબસાઇટ બનાવવાથી લઇ કમ્પ્યૂટર પ્રોગ્રામિંગ અને તેની લેગ્વેજીસ વિષે નિઃશુલ્ક વિડીયો ટ્યૂટોરિયલ્સની સેવા પણ આપે છે. કમ્પ્યૂટર પ્રોગ્રામિંગના ક્ષેત્રમાં અભિકનો પ્રવેશ એક સ્વતઃ રસપ્રદ કથા પણ છે.